# Diverticle de Zenker

El diverticle de Zenker, també anomenat diverticle faringoesofàgic, és un tipus de diverticle de la mucosa de la faringe que s'ubica a la part superior del múscul cricofaringi, per sobre l'esfínter esofàgic superior i a nivell de la línia mitjana de la paret posterior hipofaríngica. Aquesta zona anatòmica s'anomena triangle de Killian.
Té una baixa prevalença en la població general i afecta amb major freqüència als homes, en especial entre la setena i la vuitena dècades de vida. La seva incidència en la població general és de 2 casos/100.000 persones. És un fals diverticle en el sentit que no compromet totes les capes de la paret faríngia. El tipus físic de la persona pot influir en la seva aparició. Es veu eventualment en casos de malaltia de Forestier-Rotés. Per regla general, els diverticles esofàgics d'etiologia congènita o iatrogènica, incloent els de Zenker, són força rars en nadons i nens. Un diverticle de Zenker format per dos lòbuls és una troballa clínica gairebé excepcional. El nom d'aquesta anomalia porta el cognom del patòleg alemany Friedrich Albert von Zenker. Els diverticles de Zenker congènits són del tot inusuals.

## Fisiopatologia

Els mecanismes de formació d'un diverticle esofàgic són per pulsió i per tracció. Els causats per pulsió apareixen generalment en zones en què la musculatura és més feble i es propicia la herniació d'un petit sac de mucosa a través d'una finestra de la capa muscular que sol coincidir amb una zona més feble en l'entramat de fibres musculars. Són insòlits els diverticles de Zenker per tracció recurrents derivats d'una intervenció quirúrgica de la columna cervical anterior.
Cada vegada que la pressió intraesofàgica augmenta, com succeeix en la deglució, el diverticle és sotmès a distensió i pot anar creixent. Generalment ocorre a la zona muscular feble entre l'inici de l'esòfag i la faringe, immediatament proximal al mùscul cricofaringi, com és el cas del diverticle de Zenker. Gradualment, el sac va creixent i pot arribar a tenir grans proporcions. Els grans diverticles completament desenvolupats tenen un orifici d'entrada i un coll estret; en omplir-se de saliva o material deglutit pengen del coll comprimint l'esòfag des de fora. Per això, s'inclouen entre les causes d'estenosi esofàgica extrínseca.

## Símptomes

Els diverticles de Zenker poden no donar símptomes o causar pèrdua de pes important, vòmits de repetició, tos crònica, halitosi, regurgitació d'aliment no digerit, disfàgia orofaríngica i fins i tot una obstrucció completa de l'esòfag per compressió directa en casos de diverticles molt grans o per un marcat edema local secundari a la impactació en l'interior del diverticle d'una pastilla. A l'exploració física de persones molt primes o amb sarcopènia, no és rar trobar una massa cervical palpable, protruïda i dolorosa. En alguns casos, la particular morfologia d'un diverticle de Zenker dificulta la intubació gastroscòpica. Com a complicacions, aquests diverticles poden provocar broncoaspiració, pneumònia per aspiració, pneumònia lipoidal exògena amb infecció micobacteriana concomitant, formació de fístules entre el diverticle i la tràquea, ronquera per afectació dels plecs vocals, ulceracions en la base del diverticle o en la mucosa de la boca, hemorràgia intradiverticular, malnutrició i, més rarament, un carcinoma escatós o epidermoide dins del diverticle. Poques vegades s'ha descrit la presència de cossos estranys en el seu interior, els quals solen ser fragments de pròtesis dentals.

## Diagnòstic

Un sèrie esofàgica amb glop de bari normalment detecta el diverticle i pot ser molt útil per determinar la seva gravetat. Un diverticle gran es pot identificar bé en una radiografia de tòrax. De vegades, es descobreix de manera incidental durant la pràctica d'una ecografia. El seu diagnòstic en nens és un fet poc freqüent. La manometria faríngica d'alta resolució permet mesurar la pressió de les contraccions esofàgiques anòmales que el diverticle de Zenker acostuma a causar durant la deglució i la fluoroscòpia dinàmica ajuda a detectar els diverticles petits. Es desaconsella l'ús exploratori d'endoscòpia de vies digestives altes pel risc de perforar la bossa diverticular. L'ecocardiografia transesofàgica és una causa extraordinària de perforació iatrogènica greu del diverticle de Zenker. El diagnòstic diferencial del diverticle de Zenker inclou els nòduls tiroidals, el càncer esofàgic, l'acalàsia, la malaltia per reflux gastroesofàgic, el diverticle de Killian-Jamieson o el diverticle de l'arc aòrtic de Kommerell en determinats casos de disfàgia d'origen esofàgic.

## Tractament

Requereix tractament quirúrgic realitzant una miotomia cricofaríngia i extracció o lligadura del diverticle. Si és petit la miotomia és suficient. No obstant això, des de fa uns anys s'ha generalitzat l'ús de tècniques endoscòpiques mínimament invasives, com ara el grapat endoscòpic transoral, les quals es poden practicar sota sedació conscient i permeten reduir el temps d'hospitalització. Altres avantatges de les tècniques endoscòpiques respecte a la cirurgia oberta són una ingesta d'aliments més ràpida i una recuperació més curta. Rares vegades, una resposta inflamatòria sistèmica apareix després d'haver efectuat endoscòpies reparadores del diverticle de Zenker. Aquests procediments es duen a terme mitjançant un endoscopi flexible de fibra òptica o amb un làser de diòxid de carboni, que és un mètode microquirúrgic eficaç i amb una baixa morbiditat postoperatòria. Una altra opció terapèutica és la miotomia endoscòpica per via oral. Quan el diverticle és molt gran, la diverticulectomia per via transcervical es considera l'operació més segura. Hi ha casos de ruptura iatrogènica del diverticle de Zenker que evolucionen bé sense cirurgia.

## Referències

* ↑ Torres Ortiz, JJ; Nardo Rodríguez, RM; Martínez López, H; Sánchez Hernández, N; Castellón Lozano, R «Divertículo faringoesofágico. Actualización» (en castellà). Rev Cubana Cir, 2002 Oct-Des; 41 (4), pp: 1-4. ISSN: 1561-2945 [Consulta: 8 setembre 2024].
* ↑ Cook, IJ; Gabb, M; Panagopoulos, V; Jamieson, GG; Dodds, J «Pharyngeal (Zenker's) diverticulum is a disorder of upper esophageal sphincter opening» (en anglès). Gastroenterology, 1992 Oct; 103 (4), pp: 1229-1235. DOI: 10.1016/0016-5085(92)91508-2. ISSN: 1528-0012. PMID: 1397879 [Consulta: 30 agost 2024].
* ↑ Anagiotos, A; Preuss, SF; Koebke, J «Morphometric and anthropometric analysis of Killian's triangle» (en anglès). Laryngoscope, 2010 Jun; 120 (6), pp: 1082-1088. DOI: 10.1002/lary.20886. ISSN: 1531-4995. PMID: 20513021 [Consulta: 13 setembre 2022].
* ↑ Law, R; Katzka, DA; Baron, TH «Zenker's Diverticulum» (en anglès). Clin Gastroenterol Hepatol, 2014 Nov; 12 (11), pp: 1773-1782, e111-112. DOI: 10.1016/j.cgh.2013.09.016. ISSN: 1542-7714. PMID: 24055983 [Consulta: 27 juny 2024].
* ↑ Céspedes Rodríguez, A «Divertículo de Zenker» (en castellà). Rev Cubana Cir, 2023 Gen-Mar; 62 (1), pp: e1200. ISSN: 1561-2945 [Consulta: 29 setembre 2024].
* ↑ Escudero Basoalto, N; Flisfisch Fernández, H «Divertículo de Zenker» (en castellà). Rev Humanid Méd, 2018 Abr; 3 (4), pp: 25-33. ISSN: 1727-8120 [Consulta: 28 octubre 2024].
* ↑ Nesheiwat, Z; Antunes, C «Zenker Diverticulum» (en anglès). StatPearls [Internet]. StatPearls Publishing LLC, 2022 Maig 21; NBK499996 (rev), pàgs: 6. PMID: 29763172 [Consulta: 9 setembre 2022].
* ↑ Lei, S; He, B; Lei, P; Zhang, S; Fan, B «Further evidence for Zenker's diverticulum in a slim woman with body figure predisposition: a case report and literature review» (en anglès). J Int Med Res, 2021 Des; 49 (12), pp: 3000605211065930. DOI: 10.1177/03000605211065930. PMC: 8721740. PMID: 34936506 [Consulta: 4 desembre 2024].
* ↑ Saraniti, C; Greco, G; Verro, B; Chianetta, E; Lo-Casto, A «Zenker's Diverticulum in Forestier Disease: Chance or Causality?» (en anglès). Iran J Otorhinolaryngol, 2022 Mar; 34 (121), pp: 107-112. DOI: 10.22038/IJORL.2021.60053.3068. PMC: 9119336. PMID: 35655763 [Consulta: 7 juny 2024].
* ↑ Garcia, DJ; Nashwan, AJ; Al-Ansari, AN «Congenital and Iatrogenic Esophageal Diverticula in Infants and Children: A Case Series of Four Patients» (en anglès). Cureus, 2024 Set 6; 16 (9), pp: e68806. DOI: 10.7759/cureus.68806. PMC: 11456312. PMID: 39371862 [Consulta: 13 novembre 2024].
* ↑ Tanna, N; Patel, AA; Eisler, LS; Goding, G; Maisel, R «Bilobed Zenker's diverticula» (en anglès). Ann Otol Rhinol Laryngol, 2007 Abr; 116 (4), pp: 278-280. DOI: 10.1177/000348940711600410. ISSN: 0003-4894. PMID: 17491527 [Consulta: 14 setembre 2022].
* ↑ Simić, AP; Gurski, RR; Pesko, PM «The story beyond the Zenker's pouch» (en anglès). Acta Chir Iugosl, 2009; 56 (1), pp: 9-16. ISSN: 0354-950X. PMID: 19504984 [Consulta: 7 març 2016].
* ↑ Limbu, R; Brar, S; Modayil, P «A case report of an incidental finding of congenital oesophageal diverticulum in a patient presenting with stridor» (en anglès). J Surg Case Rep, 2020 Des 7; 2020 (12), pp: rjaa491. DOI: 10.1093/jscr/rjaa491. PMC: 7736997. PMID: 33343868 [Consulta: 3 octubre 2024].
* ↑ Yam, J; Baldwin; D; Ahmad, SA «Esophageal Diverticula» (en anglès). StatPearls [Internet]. StatPearls Publishing LLC, 2023 Abr 24; NBK532858 (rev), pàgs: 6. PMID: 30422453 [Consulta: 8 juny 2024].
* ↑ Sonbare, DJ «Pulsion Diverticulum of the Oesophagus: More than just an Out Pouch» (en anglès). Indian J Surg, 2015 Feb; 77 (1), pp: 44-48. DOI: 10.1007/s12262-013-0955-8. PMC: 4376845. PMID: 25829711 [Consulta: 8 juny 2024].
* ↑ Yang, S; Albaugh, S; Mehrotra, S; Thorpe, E; Charous, S «Recurrent Zenker's Traction Diverticulum After Cervical Spine Surgery: Lessons Learned» (en anglès). Cureus, 2024 Mar 13; 16 (3), pp: e56111. DOI: 10.7759/cureus.56111. PMC: 11014745. PMID: 38618337 [Consulta: 23 octubre 2024].
* ↑ Lemercier, P; Paz Maya, S; Parra Gordo, ML; Barker Tejeda, S; et al «Disfagia no tumoral: divertículo de Zenker» (en castellà). Med Gen y Fam, 2014 Abr; 3 (4), pp: 121-124. ISSN: 2254-5506 [Consulta: 28 octubre 2024].
* ↑ Siddiq, MA; Sood, S; Strachan, D «Pharyngeal pouch (Zenker's diverticulum)» (en anglès). Postgrad Med J, 2001 Ag; 77 (910), pp: 506-511. DOI: 10.1136/pmj.77.910.506. PMC: 1742115. PMID: 11470929 [Consulta: 11 setembre 2022].
* ↑ Zaafouri, H; Cherif, M; Bouhafa, A; Ben Maamer, A «Zenker's diverticulum» (en anglès). Tunis Med, 2016 Oct; 94 (10), pp: 621. ISSN: 2724-7031. PMID: 28972255 [Consulta: 16 agost 2024].
* ↑ Smith, CD «Esophageal strictures and diverticula» (en anglès). Surg Clin North Am, 2015 Jun; 95 (3), pp: 669-681. DOI: 10.1016/j.suc.2015.02.017. ISSN: 0039-6109. PMID: 25965138 [Consulta: 14 setembre 2022].
* ↑ Bist, SS; Varshney, S; Bisht, M; Kumar, R; et al «Zenker's diverticulum — a case report» (en anglès). Indian J Otolaryngol Head Neck Surg, 2009 Mar; 61 (1), pp: 79-81. DOI: 10.1007/s12070-009-0040-6. PMC: 3450127. PMID: 23120610 [Consulta: 27 juny 2024].
* ↑ Alkhormi, AM; Memon, MY «A Case of Zenker's Diverticulum in a Patient with Tight Esophageal Peptic Stricture» (en anglès). J Digest Endosc, 2020 Oct; 11 (3), pp: 232–234. DOI: 10.1055/s-0039-3401383. ISSN: 0976-5042 [Consulta: 18 novembre 2024].
* ↑ Elbalal, M; Mohamed, AB; Hamdoun, A; Yassin, K; et al «Zenker's diverticulum: a case report and literature review» (en anglès). Pan Afr Med J, 2014 Abr 12; 17, pp: 267. DOI: 10.11604/pamj.2014.17.267.4173. PMC: 4191700. PMID: 25309667 [Consulta: 9 juliol 2024].
* ↑ Sooklal, S; Sohagia, A «Undigested food on awakening with persistent halitosis» (en anglès). BMJ Case Rep, 2014 Jun 9; 2014, pp: bcr2014204895. DOI: 10.1136/bcr-2014-204895. PMC: 4054118. PMID: 24913084 [Consulta: 10 setembre 2022].
* ↑ Bergeron, JL; Long, JL; Chhetri, DK «Dysphagia characteristics in Zenker's diverticulum» (en anglès). Otolaryngol Head Neck Surg, 2013 Feb; 148 (2), pp: 223-228. DOI: 10.1177/0194599812465726. PMC: 3752429. PMID: 23128778 [Consulta: 9 setembre 2022].
* ↑ Mantziari, S; Mariette, C; Piessen, G «Esophageal obstruction due to a right-sided Zenker diverticulum» (en anglès). J Visc Surg, 2018 Jun; 155 (3), pp: 247-249. DOI: 10.1016/j.jviscsurg.2018.02.002. ISSN: 1878-7886. PMID: 29482980 [Consulta: 9 setembre 2022].
* ↑ O'Neill, RJ; Cleere, EF; Elsafty, N; Gaffney, R «Zenker's diverticulitis: a bitter pill to swallow» (en anglès). J Surg Case Rep, 2022 Jun 30; 2022 (6), pp: rjac258. DOI: 10.1093/jscr/rjac258. PMC: 9246281. PMID: 35783242 [Consulta: 2 juliol 2024].
* ↑ Lei, S; He, B; Lei, P; Zhang, S; Fan, B «Further evidence for Zenker's diverticulum in a slim woman with body figure predisposition: a case report and literature review» (en anglès). J Int Med Res, 2021 Des; 49 (12), pp: 3000605211065930. DOI: 10.1177/03000605211065930. PMC: 8721740. PMID: 34936506 [Consulta: 22 setembre 2022].
* ↑ Ishaq, S; Aziz, A; Priesnall, L; Siau, K; Mulder, CJJ «Difficult intubation of a Zenker's diverticulum with an acute angle» (en anglès). VideoGIE, 2017 Jul 25; 2 (9), pp: 233-235. DOI: 10.1016/j.vgie.2017.05.003. PMC: 5992685. PMID: 29905331 [Consulta: 24 setembre 2024].
* ↑ Bock, JM; Petronovich, JJ; Blumin, JH «Massive Zenker diverticulum» (en anglès). Ear Nose Throat J, 2012 Ag; 91 (8), pp: 319-320. ISSN: 1942-7522. PMC: 3951161. PMID: 22930080 [Consulta: 7 març 2016].
* ↑ Boutou, AK; Trigonis, I; Pigadas, A; Argyropoulou, P; Stanopoulos, A «Exogenous lipoid pneumonia complicated with mycobacterium infection in a subject with Zenker diverticulum» (en anglès). Ann Acad Med Singap, 2009 Feb; 38 (2), pp: 177-178. DOI: 10.47102/annals-acadmedsg.V38N2p177. ISSN: 2972-4066. PMID: 19271054 [Consulta: 27 novembre 2024].
* ↑ Chaudhry, I; Mutairi, H; Hassan, E; Afzal, M; Khurshid, I «Tracheal diverticulum: a rare cause of hoarseness of the voice» (en anglès). Ann Thorac Surg, 2014 Feb; 97 (2), pp: e29-e31. DOI: 10.1016/j.athoracsur.2013.09.069. ISSN: 1552-6259. PMID: 24484838 [Consulta: 27 setembre 2022].
* ↑ Odemis, B; Ataseven, H; Basar, O; Ertugrul, I; et al «Ulcer in the basis of Zenker's diverticulum mimicking esophageal malignancy» (en anglès). J Natl Med Assoc, 2006 Jul; 98 (7), pp: 1177-1180. ISSN: 1943-4693. PMC: 2569451. PMID: 16895291 [Consulta: 6 octubre 2022].
* ↑ Dadhich, A; Saluja, H; Shah, S; Nilesh, K «Zenker's diverticulum: a rare clinical condition with unusual oral manifestation» (en anglès). BMJ Case Rep, 2020 Oct 31; 13 (10), pp: e239248. DOI: 10.1136/bcr-2020-239248. PMC: 7783602. PMID: 33130589 [Consulta: 4 juliol 2024].
* ↑ Haas, I; Gutman, M; Paran, H «Massive upper GI bleeding: a rare complication of Zenker's diverticulum» (en anglès). J Postgrad Med, 2008 Jul-Set; 54 (3), pp: 209-210. DOI: 10.4103/0022-3859.41804. ISSN: 0972-2823. PMID: 18626170 [Consulta: 7 març 2016].
* ↑ Boucher, S; Breheret, R; Laccourreye, L «Importance of malnutrition and associated diseases in the management of Zenker's diverticulum» (en anglès). Eur Ann Otorhinolaryngol Head Neck Dis, 2015 Jun; 132 (3), pp: 125-128. DOI: 10.1016/j.anorl.2015.01.004. ISSN: 1879-730X. PMID: 25680881 [Consulta: 11 març 2022].
* ↑ Garlock, JH; Richter, R «Carcinoma in a pharyngoesophageal diverticulum: a case report» (en anglès). Ann Surg, 1961 Ag; 154, pp: 259-262. PMC: 1465877. PMID: 13703686 [Consulta: 7 març 2016].
* ↑ Morales García, D; Casanova Rituerto, D; García de Polavieja, M; Rodilla, IG; Naranjo Gómez, A «Carcinoma epidermoide sobre un divertículo de Zenker» (en castellà). An Med Interna, 2002 Gen; 19 (1), pp: 27-30. ISSN: 0212-7199. PMID: 11989077 [Consulta: 7 març 2016].
* ↑ Naprawa, G; Białkowska, J «Foreign body in a Zenker's diverticulum (looking for the lost dentures)» (en anglès). Prz Gastroenterol, 2014; 9 (4), pp: 254-258. DOI: 10.5114/pg.2014.45109. PMC: 4178053. PMID: 25276258 [Consulta: 10 setembre 2022].
* ↑ Arenas-Rojas, AM; Pineda-Parra, AM; Walteros-Cárdenas, J; Villamizar-Durán, LI «Preescolar con divertículo de Zenker y hallazgo intraoperatorio de cuerpo extraño esofágico» (en castellà). Rev Colomb Cir, 2022 Feb; 37 (2), pp: 312-317. DOI: 10.30944/20117582.887. ISSN: 2619-6107 [Consulta: 16 agost 2024].
* ↑ Vidal Pelayo, M; Honrubia López, R; González Redondo, G; García García, L; Comas Redondo, C «Foreign body in Zenker's diverticulum» (en anglès). Rev Esp Enferm Dig, 2024; Maig 20, pp: 1-5. DOI: 10.17235/reed.2024.10484/2024. ISSN: 1130-0108. PMID: 38767006 [Consulta: 23 juliol 2024].
* ↑ Ishaq, S; Siau, K; Lee, M; Shalmani, HM; Kuwai, T «Zenker's Diverticulum: Can Protocolised Measurements with Barium SWALLOW Predict Severity and Treatment Outcomes? The "Zen-Rad" Study» (en anglès). Dysphagia, 2021 Jun; 36 (3), pp: 393-401. DOI: 10.1007/s00455-020-10148-5. PMC: 8163680. PMID: 32562140 [Consulta: 9 setembre 2022].
* ↑ Lana, R; Mendoza, JL; Lérida, AI; Rodríguez-Agulló, JL; Díaz-Rubio, M «Divertículo de Zenker: diagnóstico mediante radiografía simple» (en castellà). Rev Esp Enferm Dig, 2005 Nov; 97 (11), pp: 845-846. DOI: 10.4321/s1130-01082005001100015. ISSN: 1130-0108. PMID: 16438633 [Consulta: 13 juny 2024].
* ↑ Kim, J; Kim, YJ; Kim, EK; Park, CS «Incidentally found pharyngoesophageal diverticulum on ultrasonography» (en anglès). Yonsei Med J, 2002 Abr; 43 (2), pp: 271-273. DOI: 10.3349/ymj.2002.43.2.271. ISSN: 1976-2437. PMID: 11971223 [Consulta: 9 juny 2024].
* ↑ Görkem, SB; Yikilmaz, A; Coşkun, A; Küçükaydin, M «A pediatric case of Zenker diverticulum: imaging findings» (en anglès). Diagn Interv Radiol, 2009 Set; 15 (3), pp: 207-209. ISSN: 1305-3612. PMID: 19728268 [Consulta: 27 setembre 2022].
* ↑ Rosen, SP; Jones, CA; Hoffman, MR; Knigge, MA; McCulloch, TM «Pressure abnormalities in patients with Zenker's diverticulum using pharyngeal high-resolution manometry» (en anglès). Laryngoscope Investig Otolaryngol, 2020 Ag 4; 5 (4), pp: 708-717. DOI: 10.1002/lio2.434. PMC: 7444802. PMID: 32864443 [Consulta: 8 juny 2024].
* ↑ Torres Ordaz, DE; Perez Montes, JID; Lozano Lugo, L; lturbide Mauricio, L «Diagnostic approach and treatment of Zenker's diverticulum» (en anglès). Int J Res Med Sci, 2024 Ag; 12 (8), pp: 3020-3023. DOI: 10.18203/2320-6012.ijrms20242236. ISSN: 2320-6012 [Consulta: 26 novembre 2024].
* ↑ Oral A; Kostek O; Tasan G; Tuncer, I «Zenker's Diverticulum: Clinical Image» (en anglès). JSM Clin Case Rep, 2014 Gen; 2 (5), pp: 1056. ISSN: 2373-9819 [Consulta: 13 setembre 2022].
* ↑ Terryn, FX; Stangherlin, P; Mansvelt, B «Zenker's diverticulum perforation due to transoesophageal echocardiography: Case report of the management of an extremely rare life-threatening iatrogenic complication» (en anglès). Int J Surg Case Rep, 2020 Jun 11; 72, pp: 294-297. DOI: 10.1016/j.ijscr.2020.06.016. PMC: 7306510. PMID: 32563815 [Consulta: 16 octubre 2024].
* ↑ Bai, Z; Wang, X; Zhang, Z «Pharyngoesophageal diverticulum mimicking thyroid nodules: Some interesting ultrasonographic signs» (en anglès). Front Oncol, 2023 Feb 7;13, pp: 1030014. DOI: 10.3389/fonc.2023.1030014. PMC: 9941519. PMID: 36824141 [Consulta: 7 juliol 2024].
* ↑ Odemis, B; Ataseven, H; Basar, O; Ertugrul, I; et al «Ulcer in the basis of Zenker's diverticulum mimicking esophageal malignancy» (en anglès). J Natl Med Assoc, 2006 Jul; 98 (7), pp: 1177-1180. ISSN: 1943-4693. PMC: 2569451. PMID: 16895291 [Consulta: 18 novembre 2024].
* ↑ Sayles, M; Harrison, L; McGlashan, JA; Grant, DG «Zenker's diverticulum complicating achalasia: a 'cup-and-spill' oesophagus» (en anglès). BMJ Case Rep, 24334471, pp: bcr2013200702. DOI: 10.1136/bcr-2013-200702. PMC: 3863039. PMID: 2013 Des 12; 2013 [Consulta: 4 juliol 2024].
* ↑ Akturk, Z; Ulas, AB; Eroglu, A «Delayed diagnosis of a case of Zenker's diverticulum. What may happen when a family physician does not visit his family physician» (en anglès). Eur J Gen Pract, 2018 Des; 24 (1), pp: 151-154. DOI: 10.1080/13814788.2018.1464556. PMC: 5944372. PMID: 29726737 [Consulta: 9 juny 2024].
* ↑ Watanabe, Y; Taniyama, Y; Koseki, K; Ishida, H; Ozawa, Y; Okamoto, H; et al «Distinguishing Killian-Jamieson diverticulum from Zenker's diverticulum» (en anglès). Surg Case Rep, 2023 Feb 10; 9 (1), pp: 21. DOI: 10.1186/s40792-023-01599-7. PMC: 9911565. PMID: 36759360 [Consulta: 7 juny 2024].
* ↑ Okagawa, Y; Sumiyoshi, T; Sakurada, A; Kondo, H «Esophageal Dysphagia Induced by Kommerell's Diverticulum» (en anglès). Intern Med, 2021 Feb 1; 60 (3), pp: 487-488. DOI: 10.2169/internalmedicine.5590-20. PMC: 7925276. PMID: 32863370 [Consulta: 7 octubre 2024].
* ↑ Bizzotto, A; Iacopini, F; Landi, R; Costamagna, G «Zenker's diverticulum: exploring treatment options» (en anglès). Acta Otorhinolaryngol Ital, 2013 Ag; 33 (4), pp: 219-229. ISSN: 1827-675X. PMC: 3773964. PMID: 24043908 [Consulta: 6 octubre 2022].
* ↑ Lerut, T; Coosemans, W; Decaluwé, H; Decker, G; De Leyn, P; et al «Zenker's diverticulum» (en anglès). Multimed Man Cardiothorac Surg, 2009 Gen 1; 2009 (224), pp: mmcts.2007.002881. DOI: 10.1510/mmcts.2007.002881. ISSN: 1813-9175. PMID: 24412952 [Consulta: 22 setembre 2022].
* ↑ Yuan, Y; Zhao, YF; Hu, Y; Chen, LQ «Surgical treatment of Zenker's diverticulum» (en anglès). Dig Surg, 2013; 30 (3), pp: 207-218. DOI: 10.1159/000351433. ISSN: 1421-9883. PMID: 23838812 [Consulta: 9 juliol 2024].
* ↑ Weksler, B; Cook, C; Luketich, JD «Endoscopic transoral stapling of Zenker's diverticula» (en anglès). Multimed Man Cardiothorac Surg, 2010 Gen 1; 2010 (517), pp: mmcts.2007.002923. DOI: 10.1510/mmcts.2007.002923. ISSN: 1813-9175. PMID: 24413419 [Consulta: 8 juny 2024].
* ↑ Chang, CY; Payyapilli, RJ; Scher, RL «Endoscopic Staple diverticulostomy for Zenker s diverticulum: review of literature and experience in 159 consecutive cases» (en anglès). Laryngoscope, 113, 6, 2003, pp: 957-965. PMID: 12782805. DOI: 10.1097/00005537-200306000-00009. ISSN: 1531-4995 [Consulta: 8 juny 2024].
* ↑ Torices Escalante, E; Domínguez Camacho, L; Torices Dardón, E; Torices Dardón, A; Ugalde Velásquez, JF «Divertículo de Zenker: manejo endoscópico» (en castellà). Cir Gen, 2019 Oct-Des; 41 (4), pp: 261-269. ISSN: 1405-0099 [Consulta: 23 setembre 2024].
* ↑ Zaninotto, G «Tratamiento actual del divertículo de Zenker» (en castellà). Cir Esp, 2012 Abr; 90 (4), pp: 213-214. DOI: 10.1016/j.ciresp.2012.02.009. ISSN: 1578-147X. PMID: 22480769 [Consulta: 9 novembre 2024].
* ↑ Hering, S; Wiegand, S «Systemic inflammatory response after endoscopic surgery of Zenker’s diverticulum» (en anglès). Acta Otorhinolaryngol Ital, 2019 Ag; 39 (4), pp: 230-234. DOI: 10.14639/0392-100X-1576. PMC: 6734204. PMID: 30745590 [Consulta: 22 novembre 2024].
* ↑ Dzeletovic, I; Ekbom, DC; Baron, TH «Flexible endoscopic and surgical management of Zenker's diverticulum» (en anglès). Expert Rev Gastroenterol Hepatol, 2012 Ag; 6 (4), pp: 449-465. DOI: 10.1586/egh.12.25. ISSN: 1747-4124. PMID: 22928898 [Consulta: 29 setembre 2024].
* ↑ Plzák, J; Zábrodský, M; Lukeš, P «Zenker's diverticulum: carbon dioxide laser endoscopic surgery» (en anglès). Biomed Res Int, 2014 Mar 6; 2014, pp: 516231. DOI: 10.1155/2014/516231. PMC: 3963375. PMID: 24729975 [Consulta: 9 setembre 2016].
* ↑ Sousa, PS; Silveira, H; Coutinho, G; Pereira, C; Moura, CP «Understanding Zenker's Diverticulum Treatment: Transoral CO2 Laser Microsurgery» (en anglès). Cureus, 2024 Gen 31; 16 (1), pp: e53329. DOI: 10.7759/cureus.5332. PMC: 10907057. PMID: 38435927 [Consulta: 17 setembre 2024].
* ↑ Budnicka, A; Januszewicz, W; Białek, AB; Spychalski, M «Peroral Endoscopic Myotomy in the Management of Zenker's Diverticulum: A Retrospective Multicenter Study» (en anglès). J Clin Med, 2021 Gen 7; 10 (2), pp: 187. DOI: 10.3390/jcm10020187. PMC: 7826711. PMID: 33430367 [Consulta: 22 juny 2024].
* ↑ Tabola, R; Lewandowski, A; Cirocchi, R; Augoff, K; Kozminska, U; et al «Zenker diverticulum: Experience in surgical treatment of large diverticula» (en anglès). Medicine (Baltimore), 2018 Maig; 97 (19), pp: e0557. ISSN: 1536-5964. PMC: 5959430. PMID: 29742690 [Consulta: 15 juliol 2024].
* ↑ Babür, T «Iatrogenic Zenker’s diverticulum perforation: A conservatively treated case» (en anglès). Ulus Cerrahi Derg, 2013 May 28; 30 (4), pp: 234-236. DOI: 10.5152/UCD.2013.24. PMC: 4379797. PMID: 25931924 [Consulta: 22 novembre 2024].

## Bibliografia

* Krutsri, Chonlada; Hiranyatheb, Pitichote; Sumritpradit, Preeda; Singhatas, Pongsasit; Choikrua, Pattawia. Z-per-oral endoscopic myotomy as definitive prevention of a bleeding ulcer in Zenker's diverticulum: A case report (en anglès). World J Gastrointest Endosc, 2022 Mar 16; 14 (3), pp: 183-190. PMID: 35432741. DOI 10.4253/wjge.v14.i3.183 [Consulta: 9 setembre 2022].
* Nyren, Molly Q.; Rosenthal, Martin D. Incidental Zenker's diverticulum during exploration of penetrating neck wound (en anglès). J Surg Case Rep, 2022 Maig 6; 2022 (5), pp: rjac212. PMID: 35557853. DOI 10.1093/jscr/rjac212 [Consulta: 14 setembre 2022].
* Cadena Aguirre, Diego P.; Turiani Hourneaux de Moura, Diogo; Hirsch, Bruno; Peixoto de Oliveira, Guilherme Henrique; So Taa Kum, Angelo; et al. Flexible Endoscopy Versus Rigid Endoscopy or Surgery for the Management of Zenker's Diverticulum: A Systematic Review and Meta-Analysis (en anglès). Cureus, 2023 Ag 6; 15 (8), pp: e43021. PMID: 37680421. DOI 10.7759/cureus.43021 [Consulta: 16 juny 2024].
* Dahal, Prajwal; Malla, Saurav Krishna; Upadhyaya, Rudra Prasad; Parajuli, Sabina; Dhakal, Natasha. Zenker's diverticulum: A case study of dysphagia in an elderly gentleman (en anglès). Radiol Case Rep, 2024 Jul 30; 19 (10), pp: 4417-4421. PMID: 39185432. DOI 10.1016/j.radcr.2024.07.004 [Consulta: 8 setembre 2024].
* Dell'Anna, Giuseppe; Fasulo, Ernesto; Fanizza, Jacopo; Barà, Rukaia; Vespa, Edoardo; Barchi, Alberto; Cecinato, Paolo; et al. The Endoscopic Management of Zenker's Diverticulum: A Comprehensive Review (en anglès). Diagnostics (Basel), 2024 Set 27; 14 (19), pp: 2155. PMID: 39410559. DOI 10.3390/diagnostics14192155 [Consulta: 3 octubre 2024].

## Vegeu també

* Deglució atípica
* Esofagitis

## Enllaços externs

* Flexible Endoscopic Zenker's Diverticulotomy Using Needle Knife Video Journal and Encyclopedia of GI Endoscopy. 2014 Abr (anglès)
* Manejo del divertículo de Zenker Martinez-Mier, G. 2020 Ag (castellà)